**PARLAMENTUL REPUBLICII MOLDOVA**

L E G E

pentru modificarea și completarea unor acte legislative

Parlamentul adoptă prezenta lege organică.

**Art.I.** – Legea nr. 257 din 1 noiembrie 2013 privind resortisanţii statelor terţe care au obligaţia deţinerii unei vize și resortisanții statelor terţe care sînt exoneraţi de obligativitatea deţinerii unei vize la traversarea frontierei de stat a Republicii Moldova (Monitorul Oficial al Republicii Moldova, 2013, nr.1-3, art.2), se modifică și se completează după cum urmează:

1. Pe tot parcursul textului Legii, sintagma „90 de zile în decursul a 6 luni de la data primei intrări în țară”, se substituie cu sintagma „90 de zile în cursul oricărei perioade de 180 de zile”.
2. Articolul 1 alineatul (3), articolul 2 alineatul (2) și articolul 3 alineatul (2), după cuvântul „refugiații” se completează cu cuvintele „recunoscuți (statutari).”
3. Articolul 2 se completează cu alineatele (3)-(5) cu următorul cuprins:

„(3) Resortisanții statelor menționate în anexa 3 au obligația deținerii unei vize de tranzit aeroportuar la trecerea prin zona de tranzit internațional din aeroporturile situate pe teritoriul Republicii Moldova.

(4) Refugiații recunoscuți (statutari) și apatrizii domiciliați în statele, entitățile sau autoritățile teritoriale indicate în anexa nr. 3 și care sânt în posesia unui document de călătorie eliberat de statele, entitățile și autoritățile respective au obligația de a deține o viză de tranzit aeroportuar la trecerea prin zona internațională de tranzit a unui aeroport din Republica Moldova.

(5) Viza de tranzit aeroportuar nu este necesară:

a) membrilor echipajelor aeronavelor;

b) titularilor de pașapoarte diplomatice și de pașapoarte de serviciu sau asimilate acestora;

c) cetățenilor statelor cu care Republica Moldova are încheiate acorduri în acest sens;

d) titularilor de permise de ședere sau de documente echivalente eliberate de statele membre ale Uniunii Europene și de Statele Unite ale Americii;

c) titularilor de vize eliberate de un stat membru al Uniunii Europene sau de Statele Unite ale Americii”.

4. Titlul anexei nr. 1 se modifică și va avea următorul cuprins: „Lista străinilor care au obligaţia deţinerii unei vize la intrarea și ieşirea din Republica Moldova”

5.Se completează cu anexa nr. 3 cu următorul cuprins:

„Anexa nr. 3

Lista străinilor care au obligaţia deţinerii unei vize de tranzit aeroportuar la trecerea prin zona de tranzit internațional din aeroporturile situate pe teritoriul Republicii Moldova

Republica Islamică Afganistan

Republica Populară Bangladesh

Republica Congo

Statul Eritreea

Republica Federală Democrată Etiopia

Republica Ghana

Republica Irak

Republica Islamică Iran

Republica Federală Nigeria

Republica Islamică Pakistan

Republica Federală Somalia

Republica Democrată Socialistă Sri Lanka”.

**Art.II.** - Legea nr. 200 din 16 iulie 2010 privind regimul străinilor în Republica Moldova, (Monitorul Oficial al Republicii Moldova, 2010, nr. 179-181, art. 610) cu modificările și completările ulterioare, se modifică și se completează după cum urmează:

1. Pe tot parcursul textului Legii, sintagma „90 de zile în decursul a 6 luni de la data primei intrări în țară”, se substituie cu sintagma „90 de zile în cursul oricărei perioade de 180 de zile”.
2. Articolul 7alineatul (3) se completează cu litera c) cu următorul cuprins:

„c) nu posedă viză de tranzit aeroportuar în cazul când fac parte din categoria străinilor care au obligația deținerii unei vize de tranzit aeroportuar la trecerea prin zona internațională de tranzit a unui aeroport din Republica Moldova”.

1. Articolul 16 alineatul (2) se modifică și va avea următorul cuprins:

„Viza de tranzit aeroportuar este obligatorie pentru resortisanţii statelor ai căror cetăţeni au obligația deținerii unei vize tranzit aeroportuare la trecerea prin zona internațională de tranzit internațional din aeroporturile situate pe teritoriul Republicii Moldova, în conformitate cu legislaţia naţională. Acelaşi regim se aplică şi străinilor care, fără a fi cetăţeni ai statelor incluse în categoria de state ai căror cetăţeni au obligația deținerii unei vize tranzit aeroportuar la trecerea prin zona de tranzit internațională din aeroporturile situate pe teritoriul Republicii Moldova, sânt în posesia unui document de trecere a frontierei de stat eliberat de autorităţile statelor respective”.

**Art.III.** Guvernul, în termen de 6 luni de la data publicării prezentei legi, va aduce actele sale normative în conformitate cu prezenta lege.

**Președintele Parlamentului**